Omnibus presens scriptum cernentibus Haraldus Torstenson, Finlandie prefectus, in Domino salutem sempiternam. Cum ea, que aguntur in tempore, ne simul labantur in tempore viuacij, sole[n]t litterarum testimonio suffulciri, tenore presencium constare volumus vniuersis, nos pratum, quod de Nicolao in sakøri acquisiuimus, exhibitori presentis, Villoni in Masko, et heredibus eius perpetuo contulisse possidendum. In cuius rei testimonium sigillum nostrum presentibus est appensum. Datum in Reisum anno Dominj mºcccº sexto, proximo sabbato post festum beati Olaui regis et martiris.